CELEX: 31982R2792
Language: el
Date: 1982-10-19
Title: Κανονισμός (EOK) αριθ. 2792/82 τού Συμβουλίου τής 19ης Οκτωβρίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοστούν στό γεωργικό τομέα

Avis juridique important

|

31982R2792

Κανονισμός (EOK) αριθ. 2792/82 τού Συμβουλίου τής 19ης Οκτωβρίου 1982 περί τροποποιήσεως τού κανονισμού (EOK) αριθ. 878/77 περί τών τιμών συναλλάγματος πού πρέπει νά εφαρμοστούν στό γεωργικό τομέα  

Επίσημη Εφημερίδα αριθ. L 295 της 21/10/1982 σ. 0006 - 0007

***** ΚΑΝΟΝΙΣΜΟΣ (ΕΟΚ) αριθ. 2792/82 ΤΟΥ ΣΥΜΒΟΥΛΙΟΥ  της 19ης Οκτωβρίου 1982  περί τροποποιήσεως του κανονισμού (ΕΟΚ) αριθ. 878/77 περί των τιμών συναλλάγματος που πρέπει να εφαρμοστούν στο γεωργικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  Εκτιμώντας:  ότι οι αντιπροσωπευτικές τιμές που εφαρμόζονται επί του παρόντος καθορίστηκαν από τον κανονισμό (ΕΟΚ) αριθ. 878/77 (3), όπως τροποποιήθηκε τελευταία από τον κανονισμό (ΕΟΚ) αριθ. 1668/82 (4)· ότι φαίνεται σκόπιμο να καθοριστεί για το γαλλικό και το βελγικό φράγκο/φράγκο Λουξεμβούργου νέα αντιπροσωπευτική τιμή, πλησιέστερη στη σημερινή οικονομική πραγματικότητα·  ότι για την προσαρμογή αυτών των τιμών πρέπει να ληφθούν υπόψη οι επιπτώσεις της, ιδίως επί των τιμών, καθώς και η κατάσταση που υπάρχει στα ενδιαφερόμενα Κράτη μέλη·  ότι ο κανονισμός (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (5), όπως τροποποιήθηκε τελευταία από τον κανονισμό (ΕΟΚ) αριθ. 2144/83 (6), προέβλεψε ορισμένες εργασίες αποστάξεως και ορισμένες ενισχύσεις· ότι η ημερομηνία εφαρμογής αυτών των νέων τιμών, σ' αυτό το πλαίσιο, μπορεί να μη συμπέσει με την άλλη ημερομηνία εφαρμογής των νέων τιμών στον αμπελοοινικό τομέα·  ότι, προκειμένου να αποφευχθεί η διαφορετική μεταχείριση αλληλοεξαρτώμενων προϊόντων, φαίνεται αναγκαίο να προβλεφθεί η εφαρμογή των νέων τιμών στον τομέα των σιτηρών, εκτός από τον σκληρό σίτο, και στον τομέα των αυγών και πουλερικών, της ωαλβουμίνης και της γαλακταλβουμίνης από την ίδια ημερομηνία·  ότι θα ζητηθεί η γνώμη της Νομισματικής Επιτροπής και ότι, λόγω του επείγοντος χαρακτήρος, πρέπει να θεσπιστούν τα σχεδιαζόμενα μέτρα υπό τους όρους που προβλέπονται στο άρθρο 3 παράγραφος 2 του κανονισμού αριθ. 129,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι και IV του κανονισμού (ΕΟΚ) αριθ. 878/77 αντικαθίστανται από τα παραρτήματα Ι και IV του παρόντος κανονισμού.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 19 Οκτωβρίου 1982.  Για το Συμβούλιο  Ο Πρόεδρος  N. A. KOFOED  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. L 106 της 29. 4. 1977, σ. 27.  (4) ΕΕ αριθ. L 184 της 19. 6. 1982, σ. 19.  (5) ΕΕ αριθ. L 54 της 5. 2. 1979, σ. 1.  (6) ΕΕ αριθ. L 227 της 3. 8. 1982, σ. 1.   ΠΑΡΑΡΤΗΜΑ Ι  ΒΕΛΓΙΟ/ΛΟΥΞΕΜΒΟΥΡΓΟ  1 ECU = 44,9704 βελγικά φράγκα/φράγκα Λουξεμβούργου.  Αυτή η τιμή εφαρμόζεται:  - από την 1η Νοεμβρίου 1982 για τον τομέα του χοιρείου κρέατος,  - από την 1η Νοεμβρίου 1982 για τον τομέα του ελαιολάδου,  - από τις 16 Δεκεμβρίου 1982 για τον τομέα του οίνου· ωστόσο, μπορούν να προβλεφθούν άλλες ημερομηνίες για τις εργασίες αποστάξεως και για τις ενισχύσεις που αναφέρονται στα άρθρα 14 και 14α του κανονισμού (ΕΟΚ) αριθ. 337/79,  - από την 1η Ιανουαρίου 1983 για τον τομέα των προϊόντων αλιείας,  - για τα άλλα προϊόντα, από την αρχή της περιόδου εμπορίας 1983/84, για το γάλα και τα γαλακτοκομικά προϊόντα.  ΠΑΡΑΡΤΗΜΑ IV  ΓΑΛΛΙΑ  1 ECU = 6,37174 γαλλικά φράγκα.  Αυτή η τιμή εφαρμόζεται από:  - την 1η Νοεμβρίου 1982 για τον τομέα του χοιρείου κρέατος,  - την 1η Νοεμβρίου 1982 για τον τομέα του ελαιολάδου,  - τις 16 Δεκεμβρίου 1982 για τον τομέα του οίνου· ωστόσο, μπορούν να προβλεφθούν άλλες ημερομηνίες για τις εργασίες αποστάξεως και για τις ενισχύσεις που αναφέρονται στα άρθρα 14 και 14α του κανονισμού (ΕΟΚ) αριθ. 337/79,  - την 1η Ιανουαρίου 1983 για τον τομέα των προϊόντων αλιείας,  - την 1η Απριλίου 1983 για τον τομέα του γάλακτος και των γαλακτοκομικών προϊόντων,  - τις 4 Απριλίου 1983 για τον τομέα του βοείου κρέατος,  - τις 4 Απριλίου 1983 για τον τομέα του προβείου και αιγείου κρέατος,  - την 1η Ιουλίου 1983 για τον τομέα της ζάχαρης και της ισογλυκόζης, καθώς και για τον σκληρό σίτο και τα πλιγούρια και σιμιγδάλια σκληρού σίτου,  - την 1η Αυγούστου 1983 για τους τομείς των σιτηρών, εκτός από τον σκληρό σίτο και τα πλιγούρια και σιμιγδάλια σκληρού σίτου, και των αυγών και πουλερικών, της ωαλβουμίνης και της γαλακταλβουμίνης,  - την 1η Ιουλίου 1984 για τον τομέα των σπόρων για σπορά,  - την αρχή της περιόδου εμπορίας 1983/84 για τα άλλα προϊόντα, για τα οποία υπάρχει περίοδος εμπορίας,  - την 1η Απριλίου 1983 σε όλες τις άλλες περιπτώσεις.